4. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 370 της 28 Νοεμ./5 Δεκ. 1994 (ΦΕΚ Α΄ 210) Οργάνωση, διοίκηση και λειτουργία του Εθνικού Κέντρου Πιστοποίησης και δομών συνεχιζόμενης Επαγγελματικής Κατάρτισης. Έχοντας υπόψη: 1.Τις διατάξεις της παρ. 1 του άρθρ. 16 του Νόμ. 1558/85 «Κυβέρνηση και Κυβερνητικά Όργανα» (Α΄ 137). 2.Τις διατάξεις της παρ. 2 του άρθρ. 17 του Νόμ. 2224/1994 «Ρύθμιση θεμάτων εργασίας, συνδικαλιστικών δικαιωμάτων, υγιεινής και ασφάλειας των εργαζομένων και οργάνωσης Υπουργείου Εργασίας και των εποπτευομένων από αυτό νομικών προσώπων και άλλες διατάξεις» (Α΄ 112). 3.Το γεγονός ότι το παρόν δ/γμα προκαλεί δαπάνη, το ύψος της οποίας ανέρχεται στο ποσό των 30 εκατ. δραχμ. και θα αντληθεί από τον ΚΑΕ 2599, του προϋπολογισμού του Υπουργείου Εργασίας. 4.Την 623/1994 γνωμοδότηση του Συμβουλίου της Επικρατείας, με πρόταση του Υπουργού Εργασίας, αποφασίζουμε: 15.Γ .αα.2-4 Απασχόληση – Εξειδίκευση – Κατάρτιση Ανέργων Σύνθεση, Συγκρότηση και θητεία του  Διοικητικού Συμβουλίου (Δ.Σ.) Άρθρ.1.-1.Το εποπτευόμενο από τον Υπουργό Εργασίας νομικό πρόσωπο ιδιωτικού δικαίου με την επωνυμία «Εθνικό κέντρο Πιστοποίησης Δομών Συνεχιζόμενης Επαγγελματικής Κατάρτισης» (εφεξής Κέντρο), που έχει έδρα την Αθήνα, διοικείται από διοικητικό συμβούλιο (άρθρ. 17 παρ. 1 και παρ. 2 του Νόμ. 2224/1994). 2.Το Δ.Σ. του Κέντρου είναι δεκαπενταμελές (15) και αποτελείται από: α)Τον Πρόεδρο β)Τον Αναπληρωτή Πρόεδρο γ)Τρεις υπαλλήλους του Υπουργείου Εργασίας και Κοινωνικών Ασφαλίσεων. δ)ένα εκπρόσωπο του Συλλόγου των Υπαλλήλων του Υπουργείου Εργασίας. ε)Τρεις εκπροσώπους της Γενικής Συνομοσπονδίας Εργατών Ελλάδας (Γ.Σ.Ε.Ε.). στ)Ανά έναν εκπρόσωπο του Συνδέσμου Ελληνικών Βιομηχανιών (Σ.Ε.Β.), της Εθνικής Συνομοσπονδίας Ελληνικού Εμπορίου (Ε.Σ.Ε.Ε.) και της Γενικής Συνομοσπονδίας Επαγγελματιών, Βιοτεχνών, Εμπόρων Ελλάδας (Γ.Σ.Ε.Β.-Ε.Ε.). ζ)Έναν υπάλληλο του Οργανισμού Απασχόλησης Εργατικού Δυναμικού (Ο.Α.Ε.Δ.). η)Έναν υπάλληλο του Οργανισμού Επαγγελματικής Εκπαίδευσης και Κατάρτισης (Ο.Ε.-Ε.Κ.). θ)Ένα υπάλληλο του Υπουργείου Εθνικής Οικονομίας». Η παρ. 2 αντικαταστάθηκε ως άνω από το άρθρ. 1 Π. Δ. 221/15-30 Ιουλ. 1996 (ΦΕΚ Α΄ 171). 3.Ως Πρόεδρος και Αναπληρωτής Πρόεδρος του Δ.Σ. του Κέντρου διορίζονται, από τον Υπουργό Εργασίας, πρόσωπα με πτυχίο ανωτάτης Σχολής. 4.Ο Πρόεδρος και ο αναπληρωτής Πρόεδρος του Κέντρου είναι πλήρους απασχόλησης, και οι αποδοχές τους οι οποίες θα καθορίζονται με απόφαση του Υπουργού Εργασίας, μετά γνώμη του Δ.Σ. του κέντρου δεν μπορεί να είναι ανώτερες των αποδοχών και λοιπών παροχών με οποιαδήποτε μορφή και ονομασία, του Διοικητή του ΟΑΕΔ. 5.Οι φορείς που προβλέπει η παρ. 2 του παρόντος άρθρου υποδεικνύουν τα τακτικά και αναπληρωματικά μέλη, μέσα σε προθεσμία 15 ημερών από τη σχετική πρόσκληση του Υπουργού Εργασίας. Σε περίπτωση μη έγκαιρης υποβολής των ανωτέρω υποδείξεων, ο Υπουργός Εργασίας προβαίνει και χωρίς τις υποδείξεις στο διορισμό των εκπροσώπων ή υπαλλήλων αυτών των φορέων. Τα υπό στοιχ. δ΄ και ε΄ μέλη του Δ.Σ. δεν μπορούν να είναι μέλη των οργάνων διοίκησης συνδικαλιστικών οργανώσεων των εργαζομένων και των εργοδοτών. 6.Το Διοικητικό Συμβούλιο συγκροτείται με απόφαση του Υπουργού Εργασίας δημοσιευομένη στην Εφημερίδα της Κυβερνήσεως. 7.Το Δ.Σ. μπορεί να λειτουργήσει και με ελλιπή συγκρότηση, μέχρι τρεις μήνες, σε περίπτωση κατά την οποία μέλος του πεθάνει ή αποχωρήσει για οποιοδήποτε λόγο ή απωλέσει την ιδιότητα υπό την οποία διορίστηκε στο Δ.Σ. και καλείται στη συνεδρίαση το αντίστοιχο αναπληρωματικό μέλος. Πρέπει δε τα υπόλοιπα μέλη του Δ.Σ. να επαρκούν ώστε να υπάρχει απαρτία κατά τη συνεδρίαση. 8.Χρέη γραμματέα του Δ.Σ. εκτελεί υπάλληλος του Κέντρου που ορίζεται, με τον αναπληρωτή του από τον πρόεδρο αυτού. Μέχρι τη στελέχωση του Κέντρου, χρέη προσωρινού γραμματέα εκτελεί υπάλληλος του Υπουργείου Εργασίας, οριζόμενος με απόφαση του Υπουργού εργασίας με ην οποία διορίζεται το Δ.Σ. του Κέντρου. 9.Η θητεία του Δ.Σ. είναι τριετής. Επιτρέπεται ο επαναδιορισμός των μελών αυτού. Αρμοδιότητες του Διοικητικού Συμβουλίου Άρθρ.2.-1.Το Δ.Σ. έχει τις ακόλουθες αρμοδιότητες: α.Κατευθύνει τις δραστηριότητες του Κέντρου για την εκπλήρωση της αποστολής του. β.Συντάσσει και εισηγείται προς τον Υπουργό Εργασίας τους Κανονισμούς που προβλέπονται στην παρ. 3 του άρθρ. 17 του Νόμ. 2224/94. γ.Διαχειρίζεται την περιουσία και τους πόρους του Κέντρου. δ.Καταρτίζει τον ετήσιο προϋπολογισμό απολογισμό και ισολογισμό του Κέντρου. ε.Συνιστά επιτροπές από τα μέλη του ή και με τη συμμετοχή εμπειρογνωμόνων για τη μελέτη και εισήγηση ειδικών θεμάτων. στ.Προσλαμβάνει και απολύει το προσωπικό του Κέντρου. ζ.Εγκρίνει τη διενέργεια των αναγκαίων δαπανών. η.Αποφασίζει την ίδρυση Παραρτημάτων του Κέντρου τις έδρες των Διοικητικών Περιφερειών και των Νομαρχιών της χώρας, καθώς και τη σύσταση και συγκρότηση Οργάνων και επιτροπών στα Παραρτήματα του Κέντρου. θ.Εξουσιοδοτεί τον Πρόεδρο ή άλλο μέλος του Δ.Σ. για την εκτέλεση των αποφάσεών του. ι.Λαμβάνει κάθε αναγκαίο μέτρο για την ανάπτυξη και διαχείριση συστήματος Πιστοποίησης και μηχανισμού ελέγχου της εκπαιδευτικής ικανότητας των Κέντρων Συνεχιζόμενης Κατάρτισης, καθώς και για τη δημιουργία Εθνικού Μητρώου Πιστοποιημένων Κέντρων Συνεχιζομένης Κατάρτισης. ια.Καθορίζει ή αναπροσαρμόζει τα κριτήρια Πιστοποίησης των Φορέων και Εκπαιδευτών Συνεχιζομένης Επαγγελματικής Κατάρτισης. ιβ.Μεριμνά για την ανάπτυξη και τη διαχείριση συστημάτων πιστοποίησης των προγραμμάτων σπουδών, εκπαίδευσης και πιστοποίησης της εκπαιδευτικής ικανότητας των εκπαιδευτών συνεχιζόμενης επαγγελματικής κατάρτισης καθώς και για τη δημιουργία σχετικού μητρώου. (Μετά τη σελ. 82,32) Σελ. 82,33 Τεύχος 1294 Σελ. 9 Απασχόληση – Εξειδίκευση – Κατάρτιση Ανέργων 15.Γ.αα.4 ιγ.Συνεργάζεται με τον ΟΕΕΚ για την ανάπτυξη συστήματος πιστοποίησης ειδικοτήτων και παρέχει κεντρικά και περιφερειακά, αντίστοιχα, υποστήριξη στο Εθνικό συμβούλιο Επαγγελματικής Κατάρτισης και Απασχόλησης (ΕΣΕΚΑ), Περιφερειακή Επιτροπή Επαγγελματικής Κατάρτισης και Απασχόλησης (ΝΕΕΚΑ) σε θέματα αρμοδιότητάς του. ιδ.Λαμβάνει κάθε αναγκαίο μέτρο για την ανάπτυξη και διαχείριση συστήματος αξιολόγησης του εκπαιδευτικού έργου των πιστοποιημένων κέντρων συνεχιζόμενης επαγγελματικής κατάρτισης. ιε.Αποφασίζει για τα θέματα που είναι αρμόδιο από το Νόμο και τους Κανονισμούς. 2.Οι αποφάσεις του Δ.Σ. του Κέντρου που αφορούν τις αρμοδιότητες αυτού που αναφέρονται στα εδάφ. δ΄, η΄, ι, ια΄, ιβ΄ και ιδ΄, της προηγούμενης παραγράφου, υποβάλλονται για έγκριση στον Υπουργό Εργασίας. Πόροι του Κέντρου Άρθρ.3.-Οι Πόροι του Εθνικού Κέντρου Πιστοποίησης Δομών Συνεχιζόμενης Επαγγελματικής Κατάρτισης προέρχονται: α)Από τον πόρο 0,45 που προβλέπεται για τον Ο ΑΕΔ βάσει του άρθρ. 14, του Νόμ. 2224/1994 και κατά τη διαδικασία των διατάξεων αυτού. β)Από τον Προϋπολογισμό του Υπουργείου Εργασίας. γ)Από την Ευρωπαϊκή Ένωση. δ)Από την παροχή υπηρεσιών προς τρίτους. ε)Από δωρεές, δημοσιεύσεις, εκδηλώσεις, εκδόσεις. «στ)Από επιχορηγήσεις από το Πρόγραμμα Δημοσίων Επενδύσεων (Π.Δ.Ε.) ως Εθνική συμμετοχή προγραμμάτων που πραγματοποιούνται από το Εθνικό Κέντρο Πιστοποίησης Δομών Συνεχιζομένης Επαγγελματικής Κατάρτισης και χρηματοδοτούνται από Κοινοτικούς Πόρους». Η μέσα σε « » περίπτ. στ προστέθηκε από το άρθρ. 2 Π.Δ. 221/15-30 Ιουλ. 1996 (ΦΕΚ Α΄ 171). Θέσεις προσωπικού Άρθρ.4.-1.Ο ανώτατος αριθμός θέσεων διοικητικού, επιστημονικού ερευνητικού, τεχνικού βοηθητικού και λοιπού προσωπικού του Κέντρου καθορίζεται σε 40 άτομα. 2.Με απόφαση του Δ.Σ. του Κέντρου οι θέσεις του προσωπικού κατανέμονται, αναλόγως των υπαρχουσών αναγκών, στα Παραρτήματα. Σελ.82,34 Τεύχος 1294 Σελ. 10 